Pieaugušiem  pacientiem ar atbilstību noteiktām diagnozēm tiek nodrošināts gan medicīniskais papilduzturs, gan enterālā un parentālā barošana, veicot barošanas  maisījumu piegādi.

Šo  valsts pakalpojumu nodrošina Rīgas Austrumu klīniskās universitātes slimnīca Enterālās un parenterālās barošanas pacientu aprūpes kabinets (klīniskās barošanas kabinets), kur strādā ārsti, uztura speciālisti un uztura māsas un kura  ietvaros tiek veikta arī pacientu dinamiskā novērošana.

**Pacientam par to nav jāmaksā, izņemot**, ja saņem  pakalpojumus pie ārsta, ir jāveic pacienta līdzmaksājums (4 eiro). Tas neattiecas uz iedzīvotājiem, kuri ir atbrīvoti no līdzmaksājumu veikšanas.

**Medicīniskais papilduzturs**

tiek nodrošināts pacientiem, kuri spēj ēst, bet nespēj uzņemt pietiekamu uzturvielu daudzumu ar uzturu, tāpēc nepieciešams medicīniskais papilduzturs, un slimība atbilst šādiem diagnozes kodiem:

|  |  |
| --- | --- |
| Diagnozes kods  | Diagnozes skaidrojums  |
| E43  | Neprecizēta smaga olbaltumu un enerģētiska malnutrīcija  |
| E44.0  | Vidēji smaga olbaltumu un enerģētiska malnutrīcija  |
| G12.2  | Motoriskā neirona slimība  |
| R13  | Disfāgija (pacients pilnībā neatbilst K 22.2 vai G 12.2)  |
| K59.8  | Citi precizēti funkcionālie zarnu darbības traucējumi  |
| K63.2  | Zarnu fistulas  |
| K86.8  | Citas precizētas aizkuņģa dziedzera slimības  |
| K90  | Zarnu malabsorbcija  |
| K91.2  | Citur neklasificēta malabsorbcija pēc ķirurģiskas operācijas  |

**Enterālā barošana**

tiek nodrošināta pacientiem, kam nepieciešama enterālā barošana (barošana kuņģī vai zarnā caur zondi vai stomu) un slimība atbilst šādiem diagnozes kodiem:

|  |  |
| --- | --- |
| Diagnozes kods  | Diagnozes skaidrojums  |
| K22.2  | Barības vada obstrukcija  |
| G12.2  | Motoriskā neirona slimība  |
| R13  | Disfāgija (pacients pilnībā neatbilst K 22.2 vai G 12.2)  |
| E43  | Neprecizēta smaga olbaltumu un enerģētiska malnutrīcija  |
| E44.0  | Vidēji smaga olbaltumu un enerģētiska malnutrīcija  |

**Parenterālā barošana**

tiek nodrošināta pacientiem, kam nepieciešama parenterāla  barošana (barošana vēnā), un slimība atbilst šādiem diagnozes kodiem:

|  |  |
| --- | --- |
| Diagnozes kods  | Diagnozes skaidrojums  |
| K56  | Paralītisks ileuss un zarnu nosprostojums bez trūces  |
| K59.8  | Citi precizēti funkcionālie zarnu darbības traucējumi  |
| K63.2  | Zarnu fistulas  |
| K86.8  | Citas precizētas aizkuņģa dziedzera slimības  |
| K90  | Zarnu malabsorbcija  |
| K91.2  | Citur neklasificēta malabsorbcija pēc ķirurģiskas operācijas  |
| K91.3  | Zarnu obstrukcija pēc operācijas  |
| E43  | Neprecizēta smaga olbaltumu un enerģētiska malnutrīcija  |
| E44.0  | Vidēji smaga olbaltumu un enerģētiska malnutrīcija  |

**Visos gadījumos nepieciešams:**

* nosūtījums no ārsta, kas ir līgumattiecībās ar Nacionālo veselības dienestu, uz Rīgas Austrumu klīniskās universitātes slimnīcas Enterālās un parenterālās barošanas pacientu aprūpes kabinetu (klīniskās barošanas kabinetu) ar diagnozi, kas atbilst NVD noteiktajiem kritērijiem: aizpilda portālā e-veselība vai papīra formātā ;
* Ārstam vai ārsta deleģētai ārstniecības personai jāaizpilda atbilstošā pieteikuma forma, kas norādīta Austrumu slimnīcas mājas lapā (<https://aptaujas.aslimnica.lv/index.php/318994>).

Jānorāda ne tikai diagnoze, kuras dēļ nepieciešams saņemt mājās medicīnisko papilduzturu, entrālo vai parenterālo barošanu, bet arī visas pacienta diagnozes, kā arī medikamentus, kurus regulāri lieto un, ja saņem medicīnisko uzturu, tad norādīt konkrēto līdzekli un devas.

Ja medicīniskais papilduzturs, enterālā un parenterālā barošana tiek uzsākta stacionārā, tad papildus pievienot stacionāra izrakstu.

Ja pacients saņēmis konsultāciju par klīnisko barošanu, tad jāpievieno konsultanta slēdziens.

Ja pacientam nav bijusi konsultācija par medicīnisko uzturu mājās, tad viņš tiek pierakstīts uz konsultāciju Austrumu slimnīcas Klīniskās barošanas kabinetā.

Pacients klīniskās barošanas maisījumus sāk saņemt trīs līdz četru darba dienu laikā pēc konsultācijas vai pēc izrakstīšanās no stacionāra, ja korekti noformēta pacienta pieteikšana mājas barošanas programmai.

Ilgtermiņā valsts apmaksātu pacienta dinamisko novērošanu  (regulāras konsultācijas atbilstoši konkrētā pacienta vajadzībām, analīžu nozīmēšana, barošanas līdzekļu un veida koriģēšana nepieciešamības gadījumā u. c.) veic Rīgas Austrumu klīniskās universitātes slimnīcas Klīniskās barošanas kabineta speciālisti, kā arī tiek nodrošināta regulāra barošanas līdzekļu piegādāšana pēc pasūtījumu veikšanas.

Gadījumos, ja pacients atrodas paliatīvās aprūpes mobilās komandas uzraudzībā  un  medicīnisko papilduzturu nozīmējis atbilstošās komandas uztura speciālists vai uzrauga uztura speciālists, vai enterālo uzturu nozīmējis uztura speciālists sadarbībā ar ārstu, tad par šo pacientu uzraudzību atbildīgi attiecīgie paliatīvās mobilās komandas speciālisti.

**Enterālās un parenterālās barošanas pacientu aprūpes kabinets (klīniskās barošanas kabinets)**

Austrumu slimnīcas Klīniskās  barošanas kabinetā pakalpojumus nodrošina speciālistu komanda, kas specializējusies klīniskajā barošanā:

* Ārsti-dietologs, anesteziologs-reanimatologs, internists;
* Uztura speciālisti, kas specializējušies klīniskajā barošanā:
* Māsas, kas nodarbojas ar pacientu apmācību enterālajā un parenterālajā barošanā;
* Administratori – saziņā ar pacientiem par pasūtījumiem, dokumentācijas noformēšana, pasūtījumu uzraudzība.

Tiek nodrošināta:

* pacientu, kuriem nepieciešams medicīniskais papilduzturs, enterālā vai parenterālā barošana, uzskaite;
* pacientam nepieciešamo barošanas produktu, medikamentu un medicīnas preču pasūtīšanu atbilstoši līgumā noteiktajai kārtībai;
* pacientam nepieciešamo pakalpojumu koordinēšanu, papildus nodrošinot citu speciālistu iesaisti pacienta izmeklēšanā un aprūpē atbilstoši pacienta medicīniskajām indikācijām;
* ārsta, uztura speciālista un medicīnas māsas sniegtas klātienes un attālinātas konsultācijas par enterālās un parenterālās barošanas jautājumiem pacientam, viņa piederīgajiem vai citām pacienta ārstēšanā iesaistītām ārstniecības personām.

Kontaktinformācija ārstniecības iestādēm, ārstiem un pacientiem:

|  |  |
| --- | --- |
| Tālrunis:  | 28609466  |
| E-pasts:  | kliniska.barosana@aslimnica.lv  |
| Zvanu pieņemšanas laiks:  | Darba dienās no plkst. 8:30 līdz 15:00  |
| Konsultāciju norises vieta:    | Rīgas Austrumu klīniskās universitātes slimnīcas stacionārs "Latvijas Onkoloģijas Centrs", poliklīnikā kab. 320 -321 (Hipokrāta iela 4, Rīga)  |

Detalizētāka informācija par Rīgas Austrumu klīniskās universitātes slimnīcas Uztura un dietoloģijas centra kabinetu darbību un pieteikšanās forma ir pieejama [https://aslimnica.lv/uztura-un-dietologijas-centrs/.](https://aslimnica.lv/uztura-un-dietologijas-centrs/)